बासुकीनाथ का खस्ताहाल ओवर ब्रिज, बड़े हादसे को दे सकता है निमंत्रण - Akhand Bharat News
Home समाचार झारखण्ड बासुकीनाथ का खस्ताहाल ओवर ब्रिज, बड़े हादसे को दे सकता है निमंत्रण
बासुकीनाथ का खस्ताहाल ओवर ब्रिज, बड़े हादसे को दे सकता है निमंत्रण
दुमका : राज्य की मजबूत सड़कें व पुल पुलिया राज्य की संपन्नता का सूचक होता है। सड़क मार्ग आम जनजीवन के परिवहन हेतु महत्वपूर्ण माना जाता है। लेकिन बासुकीनाथ रेलवे स्टेशन के समीप बासुकीनाथ कैराबनी मुख्य मार्ग पर बना रेलवे ओवरब्रिज जगह-जगह गड्ढे में परिवर्तित होकर भीषण सड़क दुर्घटना को निमंत्रण देता प्रतीत होता है। जामताड़ा भागलपुर बाईपास के रूप में उपयोग होने वाले इस मार्ग से हर दिन भारी वाहनों का आना जाना लगा रहता है वहीं पश्चिम बंगाल एवं दक्षिणी झारखंड से बासुकीनाथ आने वाले तीर्थ यात्रियों का मुख्य मार्ग भी है।
बासुकीनाथ रेलवे स्टेशन के समीप इस ओवरब्रिज की खस्ता हालत को देखते हुए लगता है कि एक दिन यह पुल भीषण सड़क दुर्घटना का गवाह बनने वाला है। ओवरब्रिज की दयनीय दशा को देखते हुए वाहन चालकों एवं स्थानीय लोगों का कहना है कि जब तक इस पुल से कोई ट्रक या बस चलती रेल या रेलवे पटरी पर नहीं गिरेगी तब तक पथ निर्माण विभाग और रेलवे प्रशासन की कुंभकर्णी नींद नहीं टूटेगी।
Previous articleबिहार पर मेहरबान सुरेश प्रभु रेलवे ने फिर से दिया बिहार को तोहफा…
Next articleसुल्तानपुर में मैत्री खेल का आयोजन